कांग्रेस–एमाले जस्ता प्रमुख दलहरू तराईका जनतामा गएर भ्रमको खण्डन गर्न ढिलो भइसकेको छ। तराईका जनतालाई संविधानको सत्य–तथ्य बताउनासाथ आन्दोलन मत्थर हुन सक्छ। तराईमा कार्यक्रम गर्न नदिने भन्ने मधेशी दल र उग्र जमातहरूको अराजनीतिक अभियानलाई एमाले, कांग्रेस र एमाओवादीले परास्त गर्नुपर्छ। तराईकै कतिपय जिल्लामा मधेशकेन्द्रित दलहरूको आन्दोलन विरुद्ध व्यापक जनमत भए पनि प्रमुख दलहरू त्यहाँसमेत पुग्न सकेका छैनन्। लोकतन्त्रमा शान्तिपूर्ण विरोध कार्यक्रम गर्ने अधिकार सबैलाई छर प्रमुख दलहरूले पनि आफ्ना कार्यक्रम गर्नुपर्छ।
